16/09/2013 | Administración LocalMunicipal
Melide
Modificación prezo público escolas deportivas/culturais

Unha vez acordada pola Xunta de Goberno Local do 5/09/2013 a modificación dos prezos públicos relativos ás escolas deportivas/Culturais, expónse ao público para o seu xeral coñecemento, quedando a Ordenanza 28.1 redactada neste punto como segue: “Primeiro: Inscrición A inscrición deberá realizarse por escrito en modelo normalizado e presentarse no Rexistro do Concello de Melide xunto co certificado do número de conta no que se efectuarán os pagamentos das actividades das escolas deportivas e culturais. Segundo: prazos de inscrición Os prazos de inscricións veñen recollidos no seguinte cadro: Unha vez publicadas as listas provisionais de admitidos/as, os solicitantes terán un prazo de 4 días naturais para presentar reclamacións. Unha vez remate o prazo de presentación de reclamacións, estas resolveranse no prazo máximo de 4 días naturais (sempre antes do comezo das actividades) e publicaranse as listas definitivas de admitidos/as no taboleiro de anuncios do Concello de Melide e no taboleiro informativo do Edificio Multiusos, sempre antes do día de comezo das actividades. Unha vez publicadas as listas definitivas de admitidos/as nas escolas deportivas e culturais, abrirase novamente a inscrición nas escolas e esta quedará aberta até o último día do mes de abril. Terceiro: Inicio e clausura de actividades As escolas deportivas e culturais terán lugar desde o 1 de outubro (sempre que este non coincida sábado ou domingo) ata o último venres do mes de maio, coincidindo coa clausura destas. Cuarto: Admisión de participantes A admisión de participantes nas distintas actividades das escolas deportivas e culturais do Concello de Melide farase tendo en conta estritamente a orde de entrada de solicitudes no Rexistro do concello. Os/as solicitantes que non consigan praza nas escolas deportivas e culturais, quedarán en listaxe de espera tendo en conta a orde de entrada das solicitudes no Rexistro. No momento que se produza algunha baixa tirarase da lista de espera respectando a orde de entrada no Rexistro do Concello. Quinto: Horario O horario das actividades establecerao a Concellaría de Cultura e Deportes antes do comezo do periodo de inscrición e pode sufrir pequenas variacións, sendo de 2 horas á semana a duración de cada unha das actividades. Sexto: Tarifa O prezo público para cada unha das actividades é de 12,38 € ao mes e impartiranse 2 horas á semana. Sétimo: Non se exixe depósito previo para a realización da actividade. Oitavo: Declárase expresamente a existencia de razón culturais e de interese público que aconsellan a fixación do prezo público por debaixo do custo da actividade. Noveno: A modificación do prezo público entrará en vigor ao día seguinte ao da súa publicación no BOP, e comezará a exixirse o día 1 do mes seguinte (salvo que entre en vigor o día 1 do mes que corresponda, en cuxo caso exixirase desde o dito mes) para os recibos que se emitan no dito mes. Décimo: Para o non previsto neste apartado, estarase ao disposto na ordenanza xeral número 28, xeral reguladora do establecemento ou modificación dos prezos públicos do Concello de Melide. Décimo primeiro: Liña de descontos aos prezos públicos aprobados: - Aquelas persoas inscritas en máis de dúas actividades terán un 20% de descontó na cota total que corresponda polas ditas actividades. - Aquelas familias con tres ou máis membros inscritos nas escolas deportivas terán un 30 % de descontó no total da cota familiar. Este desconto non será de aplicación conxuntamente co do parágrafo anterior. - As persoas que participen nalgunha actividade a metade das horas ao mes aplicaráselles unha redución no prezo do 50 %, agás nas actividades de pilates, ioga, step, batuka, aeróbic, baile galego, pintura e teatro. Os decontos só serán aplicables naquelas actividades nas que o usuario/a estea inscrito nas dúas horas. Décimo segundo: O cobramento deste prezo público exixirase mediante domiciliación bancaria, emitíndose o recibo nos primeiros sete días do mes seguinte a que corresponda. No caso de devolución de recibos, o importe deberase facer efectivo na caixa Corporación municipal no prazo de 10 días tras a recepción da comunicación por escrito. O non ter aboado o importe no prazo solicitado dará lugar á baixa da dita persoa/s en todas as actividades das escolas deportivas e culturais. Décimo terceiro: A solicitude de baixa ou alta nas actividades deberá presentarse por escrito e rexistrarse no Concello, e terá efectos no mes seguinte á data da comunicación. Décimo cuarto: Non procederá darse de alta en actividade ningunha de non ter ao día as cotas do curso anterior, podendo efectuarse neste caso o pagamento das cotas pendentes na caixa corporación do Concello de Melide”. Melide, 6 de setembro de 2013 A alcaldesa Mª Ángeles Vázquez Mejuto